钦定古今图书集成/明伦汇编/氏族典/第573卷 > 完颜元
## 钦定古今图书集成/明伦汇编/氏族典/第573卷 > 完颜元

按《金史胙王元传》：元景宣皇帝宗峻子也，本名常胜，
为北京留守，弟查剌为安武军节度使。皇统七年四
月戊午，熙宗被酒，酌酒赐元，元不能饮，上怒，仗剑逼
之，元逃去。河南军士孙进自称皇弟按察大王，使特
思鞫之，无状。海陵知熙宗有疑常胜心，因谓熙宗曰：
“孙进反有端，不称他人，乃称皇弟大王，陛下弟止有
常胜、查剌，特思鞫不以实，故出之矣。”熙宗以为然，使
唐括辩、萧肄按问特思，特思自诬服，故出常胜罪，于
是乃杀常胜及其弟查剌，并杀特思。海陵乘此并挤
阿楞，杀之。阿楞弟挞楞，熙宗本无意杀之，海陵曰：“其
兄既已伏诛，其弟安得独存？”又杀之。海宁篡立，追封
常胜、查剌、阿楞官爵，亲临葬所致祭。